pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ออมสินจัด GSB Forum 2023 หัวข้อ ESG : Social Pillar Driven “คนยั่งยืน เพื่อโลกที่ยั่งยืน” เปิดมุมมองการพัฒนาที่ยั่งยืน ชูแกนหลักด้าน Social เน้นสร้างคุณค่าร่วมต่อธุรกิจและสังคม
วันพฤหัสบดีที่ 16 พฤศจิกายน 2566
16/11/2566
ออมสินจัด GSB Forum 2023 หัวข้อ ESG : Social Pillar Driven “คนยั่งยืน เพื่อโลกที่ยั่งยืน” เปิดมุมมองการพัฒนาที่ยั่งยืน ชูแกนหลักด้าน Social เน้นสร้างคุณค่าร่วมต่อธุรกิจและสังคม
ธนาคารออมสินจัดงานสัมมนา GSB Forum 2023 ESG : Social Pillar Driven “คนยั่งยืน เพื่อโลกที่ยั่งยืน” ณ ห้องฉัตราบอลรูม โรงแรมสยามเคมปินสกี้ กรุงเทพฯ ในวันอังคารที่ 21 พฤศจิกายน 2566 ตั้งแต่เวลา 09.00 - 15.00 น. โดยมีนายกฤษฎา จีนะวิจารณะ รมช.คลัง เปิดงาน
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารออมสินกําหนดจัดงานสัมมนา GSB Forum 2023 ESG : Social Pillar Driven “คนยั่งยืน เพื่อโลกที่ยั่งยืน” มีวัตถุประสงค์เพื่อแลกเปลี่ยนประสบการณ์ ถ่ายทอดมุมมองการดําเนินธุรกิจสู่การพัฒนาที่ยั่งยืนด้วยกรอบแนวคิด ESG ที่คํานึงถึงความรับผิดชอบ 3 แกนหลัก คือ สิ่งแวดล้อม สังคม และธรรมาภิบาล (Environment-Social-Governance) ซึ่งตลอดระยะเวลากว่า 3 ปีที่ผ่านมา ธนาคารประสบความสําเร็จในการทําธุรกิจเน้นแกนหลักด้านสังคม (Social) เป็นตัวขับเคลื่อนตามจุดยืนทางยุทธศาสตร์ของธนาคาร โดยมีนายกฤษฎา จีนะวิจารณะ รัฐมนตรีช่วยว่าการกระทรวงการคลัง ให้เกียรติเป็นประธานเปิดงาน
GSB Forum 2023 ครั้งนี้ ผู้เข้าร่วมสัมมนาจะได้รับฟังปาฐกถาโดย Prof. Dr. AKM Saiful Majid ประธานเจ้าหน้าที่บริหาร Grameen Bank จากประเทศบังคลาเทศ นําเสนอกรณีตัวอย่างผลงานรางวัลโนเบลสาขาสันติภาพของ “ธนาคารหมู่บ้าน” ซึ่งเป็นต้นแบบธนาคารเพื่อสังคมและผู้ยากไร้ที่โด่งดังไปทั่วโลก และการเสวนาจากผู้นําองค์กรชั้นนําเพื่อสร้างแรงบันดาลใจในการดําเนินธุรกิจ ที่นอกจากจะเกิดผลทางเศรษฐกิจแล้ว ยังช่วยสร้างประโยชน์ต่อผู้คนและสังคมไปพร้อมกันด้วย ส่วนการสัมมนาช่วงบ่ายเป็นการนําเสนอเรื่องราวแนวคิดการสร้างคุณค่าร่วม (CSV : Creating Shared Value) เพื่อการเติบโตที่ยั่งยืนของภาคธุรกิจและภาคสังคม โดยมี Highlight Keynote ผู้แทนธนาคารโลก หรือ World Bank และตัวแทนภาคสังคมที่ได้รับผลกระทบเชิงบวกผ่านการสร้างคุณค่าร่วมกับธนาคารออมสิน
ขอเชิญชวนผู้สนใจ ร่วมรับฟังการสัมมนา GSB Forum 2023 ผ่านช่องทาง Facebook LIVE ธนาคารออมสินได้ที่ GSB Society ออกอากาศสดจากห้องฉัตราบอลรูม โรงแรมสยามเคมปินสกี้ กรุงเทพฯ ในวันอังคารที่ 21 พฤศจิกายน 2566 ตั้งแต่เวลา 09.00 - 15.00 น.
รัฐบาลไทย-ข่าวทำเนียบรัฐบาล-​นายกรัฐมนตรี เผย กองทัพเรือ ตรวจสอบแล้วกรณีเรือประมงเวียดนามกว่า 100 ลำบุกน่านน้ำอ่าวไทยไม่เป็นความจริง แต่สั่งการตรวจสอบอย่างละเอียดอีกครั้ง หากพบกระทำผิดจริงดำเนินคดีตามกฏหมาย
วันพฤหัสบดีที่ 16 พฤศจิกายน 2566
16/11/2566
​นายกรัฐมนตรี เผย กองทัพเรือ ตรวจสอบแล้วกรณีเรือประมงเวียดนามกว่า 100 ลําบุกน่านน้ําอ่าวไทยไม่เป็นความจริง แต่สั่งการตรวจสอบอย่างละเอียดอีกครั้ง หากพบกระทําผิดจริงดําเนินคดีตามกฏหมาย
​นายกรัฐมนตรี เผย กองทัพเรือ ตรวจสอบแล้วกรณีเรือประมงเวียดนามกว่า 100 ลําบุกน่านน้ําอ่าวไทยไม่เป็นความจริง แต่สั่งการตรวจสอบอย่างละเอียดอีกครั้ง หากพบกระทําผิดจริงดําเนินคดีตามกฏหมายไม่ละเว้น
วันนี้ (15 พฤศจิกายน 2566) เวลา 16.30 น. (ตามเวลาท้องถิ่นนครซานฟรานซิสโก ซึ่งช้ากว่าไทย 15 ชั่วโมง) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงกรณีที่มีเรือประมงของเวียดนามรุกล้ําเข้ามาในน่านน้ําอ่าวไทยที่จังหวัดนครศรีธรรมราชกว่า 100 ลํา ว่า กองทัพเรือได้ออกมาแถลงการณ์แล้วว่าไม่เป็นความจริง ซึ่งได้สั่งการให้มีการติดตามอย่างใกล้ชิด พร้อมย้ําให้มีการลาดตระเวนตรวจสอบให้ดี หากมีข้อมูลใหม่ขอให้รายงานให้ตัวเองรับทราบ พร้อมยินดีรับฟัง เพราะเป็นเรื่องที่ต้องระมัดระวัง ในเรื่องน่านน้ําเพราะประเทศไทยมีทรัพยากรที่ดี ซึ่งในระยะหลังทุกคนทราบดีว่ามีปัญหาเรื่องการทําประมงผิดกฎหมายหรือ IUU ชาวประมงไทยไม่สามารถออกไปจากปลาได้ ซึ่งจะเห็นว่าในช่วง4-5 ปีให้หลังน่านน้ําไทยมีความอุดมสมบูรณ์มากขึ้น
ทั้งนี้ ต้องให้เกียรติฝ่ายความมั่นคง ก่อนพร้อมกับสั่งการให้ตรวจสอบอย่างละเอียดอีกครั้ง หากพบมีการกระทําผิดจริงต้องดําเนินคดีตามกฏหมายอย่างจริงจัง
********
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสาย สน.2021 จังหวัดสกลนคร เสร็จสมบูรณ์ ส่งเสริมเศรษฐกิจภาคการขนส่งและการท่องเที่ยว
วันพฤหัสบดีที่ 16 พฤศจิกายน 2566
กรมทางหลวงชนบท ยกระดับถนนสาย สน.2021 จังหวัดสกลนคร เสร็จสมบูรณ์ ส่งเสริมเศรษฐกิจภาคการขนส่งและการท่องเที่ยว
.....
กรมทางหลวงชนบท กระทรวงคมนาคม โดยสํานักงานทางหลวงชนบทที่ 16 (กาฬสินธุ์) ดําเนินโครงการก่อสร้างยกระดับมาตรฐานงานก่อสร้างถนนทางหลวงชนบทสาย สน.2021 แยก ทล.22 - บ้านคําบิด อําเภอสว่างแดนดิน จังหวัดสกลนคร เสร็จสมบูรณ์ โดยก่อสร้างเป็นถนนลาดยางแอสฟัลท์ติกคอนกรีต กว้าง 6 - 8 เมตร ขยายไหล่ทางกว้างข้างละ 1 - 5 เมตร พร้อมก่อสร้างรางระบายน้ํา และติดตั้งไฟฟ้าแสงสว่าง แบ่งการดําเนินงานเป็น 5 ช่วง คือ ช่วงที่ 1 กม. ที่ 0+000 - 4+252 ช่วงที่ 2 กม. ที่ 9+550 - 11+680 ช่วงที่ 3 กม. ที่ 12+235 - 13+672 ช่วงที่ 4 กม. ที่ 15+167 - 17+050 และช่วงที่ 5 กม. ที่ 25+500 - 26+225 ระยะทางรวม 10.427 กิโลเมตร ใช้งบประมาณรวม 77.980 ล้านบาท เนื่องจากถนนสายดังกล่าวประชาชนใช้เป็นเส้นทางเข้าสู่แหล่งชุมชน สถานที่ท่องเที่ยว สถานที่สําคัญ และเป็นเส้นทางขนส่งสินค้าทางการเกษตร สินค้าพื้นเมือง เช่น ข้าว อ้อย กล้วย มันสําปะหลัง และสินค้าโอทอปจากผ้าพื้นเมือง ซึ่งจะช่วยเพิ่มประสิทธิภาพในการเดินทางให้ประชาชนได้สัญจรไป - มา อย่างสะดวกปลอดภัย พร้อมสนับสนุนสมรรถนะทางเศรษฐกิจการท่องเที่ยวให้เชื่อมโยงการเดินทางคมนาคมอย่างเป็นระบบ
รัฐบาลไทย-ข่าวทำเนียบรัฐบาล-​โฆษกรัฐบาลเผยรัฐบาลให้ความสำคัญปราบปรามการลักลอบเนื้อวัวเถื่อนอย่างจริงจัง นายกฯ สั่งการให้ทุกหน่วยงานเพิ่มความระมัดระวังรอบคอบ เพิ่มความเชื่อมั่นต่อสินค้าปศุสัตว์ไทย
วันพฤหัสบดีที่ 16 พฤศจิกายน 2566
16/11/2566
​โฆษกรัฐบาลเผยรัฐบาลให้ความสําคัญปราบปรามการลักลอบเนื้อวัวเถื่อนอย่างจริงจัง นายกฯ สั่งการให้ทุกหน่วยงานเพิ่มความระมัดระวังรอบคอบ เพิ่มความเชื่อมั่นต่อสินค้าปศุสัตว์ไทย
​โฆษกรัฐบาลเผยรัฐบาลให้ความสําคัญปราบปรามการลักลอบเนื้อวัวเถื่อนอย่างจริงจัง นายกฯ สั่งการให้ทุกหน่วยงานเพิ่มความระมัดระวังรอบคอบ เพิ่มความเชื่อมั่นต่อสินค้าปศุสัตว์ไทย
นายชัย วัชรงค์ โฆษกประจําสํานักนายกรัฐมนตรี เปิดเผยถึงกรณีปัญหาที่พบนายทุนลักลอบนําเนื้อวัวเถื่อนจากประเทศเพื่อนบ้านเข้ามาในประเทศโดยไม่ผ่านพิธีศุลกากร และการกักกันโรค ปีละไม่ต่ํากว่า 100,000 ตัน โดยบางส่วนของเนื้อวัวเถื่อนจะถูกนํามาขายให้ประชาชนภายในประเทศ และบางส่วนจะนําส่งออกไปยังต่างประเทศตามคําสั่งซื้อ
โฆษกประจําสํานักนายกรัฐมนตรีกล่าวว่ารัฐบาลไม่ได้นิ่งนอนใจต่อการแก้ไขปัญหานี้ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังได้สั่งการให้แก้ไขปัญหาอย่างบูรณาการ ให้ทุกหน่วยงานที่เกี่ยวข้องร่วมกัน ทั้งศุลกากรและปศุสัตว์จังหวัดซึ่งเป็นหน่วยงานที่ทําหน้าที่โดยตรงด้านการปราบปรามการลักลอบเนื้อวัวผิดกฎหมาย รวมทั้งให้เพิ่มความระมัดระวัง รอบคอบในการตรวจสอบความถูกต้องและความชัดเจนของเอกสารสําแดงการนําเข้าสินค้า และการกักกันโรคตามกฎหมาย รวมทั้งเร่งสร้างความเชื่อมั่นต่อสินค้าปศุสัตว์ส่งออกของไทย
โฆษกประจําสํานักนายกรัฐมนตรีกล่าวเพิ่มเติมว่า การลักลอบนําเข้าเนื้อสัตว์เถื่อนนี้ สร้างผลกระทบอย่างมากต่อประเทศ โดยกระทบหลักต่อกลไกตลาดและความน่าเชื่อถือของสินค้าปศุสัตว์ที่ส่งออกของไทย พร้อมกันนี้ นายกรัฐมนตรีได้หยิบยกประเด็นการส่งขายเนื้อสัตว์ของไทยในการหารือกับผู้นําต่างประเทศอยู่บ่อยครั้ง เพื่อขยายตลาด เพิ่มรายได้ให้เกษตรกรไทย
“นายกรัฐมนตรีกําชับให้หน่วยงานที่เกี่ยวข้องบูรณาการความร่วมมือเพื่อดําเนินการปราบปรามการลักลอบเนื้อเถื่อนอย่างรวดเร็ว เด็ดขาด และเข้มงวดตามนโยบายของรัฐบาลที่ประกาศสงครามกับสินค้าการเกษตรที่ผิดกฎหมาย พร้อมทั้งดําเนินการตรวจสอบพิธีการศุลกากรและการกักกันโรคให้ถูกต้องตามกฎหมายและเป็นไปตามหลักสุขอนามัย ปกป้องไม่ให้เกษตรกรไทยได้รับผลกระทบจากราคาเนื้อวัวที่ตกต่ํา ขจัดความเสี่ยงด้านสุขอนามัยแก่ผู้บริโภค รวมทั้งเร่งสร้างความเชื่อมั่นต่อสินค้าส่งออกด้านการเกษตรปศุสัตว์ของไทย” นายชัย กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย ผลการจัดอันดับดัชนีนวัตกรรมโลกประจำปี 2566 ไทยอันดับ 3 ของอาเซียน และอันดับ 43 ของโลก
วันพฤหัสบดีที่ 16 พฤศจิกายน 2566
โฆษกรัฐบาลเผย ผลการจัดอันดับดัชนีนวัตกรรมโลกประจําปี 2566 ไทยอันดับ 3 ของอาเซียน และอันดับ 43 ของโลก
.....
วันนี้ (16 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยผลการจัดอันดับดัชนีนวัตกรรมโลก ประจําปี 2566 (Global Innovation Index 2023) ขององค์การทรัพย์สินทางปัญญาโลก (World Intellectual Property Organization: WIPO) ซึ่งไทยได้รับการจัดอันดับที่ 43 จากทั้งหมด 132 ประเทศและเขตเศรษฐกิจ และถือเป็นอันดับที่ 3 ของอาเซียน ทั้งนี้ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมกําหนดนโยบายส่งเสริมการสร้างสรรค์นวัตกรรม ขับเคลื่อนประเทศไทยสู่การเป็น “ชาตินวัตกรรม”
โฆษกประจําสํานักนายกรัฐมนตรี กล่าวว่า ดัชนีนวัตกรรมโลกเป็นการจัดอันดับความสามารถทางนวัตกรรมของประเทศและเขตเศรษฐกิจต่าง ๆ ทั่วโลก ผ่านการประเมินตัวชี้วัดทั้งสิ้น 80 ตัว เน้นย้ําถึงบทบาทที่สําคัญของนวัตกรรมในการพัฒนาเศรษฐกิจและสังคมทั้งในระดับประเทศ ภูมิภาค และโลก ซึ่งในปีนี้ แม้ไทยยังคงอันดับที่ 43 เท่ากับปีที่แล้ว แต่มีปัจจัยย่อยที่ดีขึ้น ได้แก่ ปัจจัยย่อยการนําเข้าทางนวัตกรรม (Innovation input sub-index) อยู่ในอันดับที่ 44 (ดีขึ้น 4 อันดับ) และปัจจัยย่อยผลผลิตทางนวัตกรรม (Innovation output sub-index) อยู่ในอันดับที่ 43 (ดีขึ้น 1 อันดับ) นอกจากนี้ เมื่อพิจารณารายกลุ่มปัจจัย ไทยมีอันดับของกลุ่มปัจจัยดีขึ้น 5 จาก 7 กลุ่ม โดยกลุ่มที่มีอันดับดีขึ้นมากที่สุด คือ กลุ่มปัจจัยด้านระบบตลาด (Market sophistication) ซึ่งไทยอยู่ในอันดับที่ 22 (ดีขึ้น 5 อันดับ)
โดยผลการจัดอันดับดังกล่าวระบุว่า ไทยมีการเติบโตของเศรษฐกิจและนวัตกรรมที่สูงมากกว่าที่คาดการณ์ไว้ โดยความสามารถในการผลิตนวัตกรรมมีมากขึ้น เนื่องจากการลงทุนในด้านนวัตกรรมภายในประเทศที่มากขึ้น และไทยมีจุดแข็งในการพัฒนานวัตกรรม ได้แก่ การส่งออกสินค้าสร้างสรรค์ ค่าใช้จ่ายมวลรวมภายในประเทศสําหรับการวิจัยและพัฒนา ซึ่งลงทุนโดยภาคเอกชนหรือองค์กรธุรกิจต่าง ๆ รวมถึงจุดแข็งในด้านการประยุกต์ใช้ผลิตภัณฑ์อรรถประโยชน์ตามถิ่นกําเนิด (Utility Models by origin) เป็นต้น
“ยืนยันความตั้งใจของนายกรัฐมนตรี ซึ่งให้ความสําคัญต่อการพัฒนาและยกระดับขีดความสามารถทางด้านนวัตกรรมของประเทศ นายกรัฐมนตรีเดินหน้าผลักดันพัฒนาการทางนวัตกรรมเสมอมา โดยสอดคล้องกับผลของการจัดอันดับที่ระบุว่า ไทยมีพัฒนาการทางด้านนวัตกรรมที่ดีขึ้นอย่างต่อเนื่องในหลายปัจจัย ทั้งนี้ เชื่อมั่นว่าภายใต้การดําเนินนโยบายของนายกรัฐมนตรีจะขับเคลื่อนไทยสู่การเป็น “ชาตินวัตกรรม” และไทยจะก้าวสู่อันดับที่ 30 ของประเทศที่มีความสามารถด้านนวัตกรรมของโลกภายในปี 2573” นายชัย กล่าว
รัฐบาลไทย-ข่าวทำเนียบรัฐบาล-​“นายกฯ” ทวิภาคี “นายกฯญี่ปุ่น” เผยเตรียมคุยเปิดฟรีวีซ่านักธุรกิจช่วงประชุมอาเซียน-ญี่ปุ่น 16-18 ธ.ค.นี้
วันพฤหัสบดีที่ 16 พฤศจิกายน 2566
16/11/2566
​“นายกฯ” ทวิภาคี “นายกฯญี่ปุ่น” เผยเตรียมคุยเปิดฟรีวีซ่านักธุรกิจช่วงประชุมอาเซียน-ญี่ปุ่น 16-18 ธ.ค.นี้
​“นายกฯ” ทวิภาคี “นายกฯญี่ปุ่น” เผยเตรียมคุยเปิดฟรีวีซ่านักธุรกิจช่วงประชุมอาเซียน-ญี่ปุ่น 16-18 ธ.ค.นี้
วันนี้ ( 15 พ.ย. 2566) เวลา 16.30 น. (ตามเวลาท้องถิ่นนคร ซานฟรานซิสโก สหรัฐฯ ช้ากว่ากรุงเทพฯ 15 ชั่วโมง ) นายเศรษฐา ทวีสิน นายกรัฐมนตรี และรัฐมนตรีว่าการกระทรวงคลัง กล่าวถึงการหารือทวิภาคี กับนายคิชิดะ ฟูมิโอ นายกรัฐมนตรีญี่ปุ่น ในการประชุมผู้นําเขตเศรษฐกิจเอเปค ครั้งที่30 ว่า หารือเรื่องของความสัมพันธ์ที่มีมานาน 50 ปี และหารือเรื่องการใช้รถยนต์สันดาป โดยตนเองให้ความมั่นใจกับทางญี่ปุ่นไปว่าจะไม่ทอดทิ้ง มีการพูดคุยกันว่าให้การประกอบรถยนต์สันดาปของญี่ปุ่น และกระบวนการจัดการผลิตอยู่ได้ ขณะที่รถไฟฟ้า(อีวี) ที่มีความต้องการสูง และได้พูดในหลายเวทีว่าประเทศญี่ปุ่นมีการลงทุนในประเทศไทยสูงที่สุดในช่วง 30 ปีที่ผ่านมา จึงต้องมาดูแลช่วยเหลือกัน และทางญี่ปุ่นยืนยันว่าธุรกิจยานยนต์เป็นธุรกิจสําคัญและจะพัฒนาต่อในประเทศไทย และในระหว่างวันที่ 16- 18 ธ.ค.นี้ ตนเองจะเดินทางไปร่วมประชุมอาเซียน ตามคําเชิญของนายกรัฐมนตรีญี่ปุ่น นอกจากนั้นยังพูดคุยอีกหลายเรื่อง เช่น การฟรีวีซ่าสําหรับนักธุรกิจของสองประเทศ ที่ทั้งสองฝ่ายมีการตกลงเห็นตรงกันว่าไม่จําเป็นต้องขอ เพื่อให้นักธุรกิจ ติดต่อธุรกิจและไปมาหาสู่สะดวกมากขึ้น เป็นเรื่องที่ดีที่สองฝ่ายเห็นตรงกัน
ผู้สื่อข่าวถามเรื่อง วีซ่านักธุรกิจ จะจํากัดจํานวนวัน ในการเข้ามาพํานักเพื่อประกอบธุรกิจหรือไม่ นายกรัฐมนตรี กล่าวว่า ยังไม่มี เป็นหน้าที่กระทรวงการต่างประเทศ ต้องไปศึกษา โดยการทําธุรกิจต้องใช้เวลานานเล็กน้อย ส่วนรายละเอียดคาดว่าจะตกลงกันได้ในระหว่างการไปร่วมประชุม
รัฐบาลไทย-ข่าวทำเนียบรัฐบาล-​ด่วน! กรมการจัดหางาน รับสมัครหญิงไทย ทำงานนวดมาเลเซีย
วันพฤหัสบดีที่ 16 พฤศจิกายน 2566
16/11/2566
​ด่วน! กรมการจัดหางาน รับสมัครหญิงไทย ทํางานนวดมาเลเซีย
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า กระทรวงแรงงาน โดยกรมการจัดหางานเปิดรับสมัครคนหางานเพื่อไปทํางานกับนายจ้าง Luchin Corporation Sdn. Bhd. ประเทศมาเลเซีย
ซึ่งประกอบกิจการร้านนวด ในตําแหน่งพนักงานนวด จํานวน 10 อัตรา ค่าจ้าง 3,000 ริงกิตต่อเดือน หรือประมาณ 22,470 บาท (ขึ้นกับอัตราแลกเปลี่ยน) มีระยะเวลาจ้างงาน 1 ปี
โดยนายจ้างจะจัดหาที่พัก อุปกรณ์ประกอบอาหาร จ่ายค่าโดยสารเครื่องบินไป-กลับ เมื่อทํางานครบสัญญาจ้าง พร้อมประกันคุ้มครองการบาดเจ็บ และประกันสุขภาพตามที่รัฐบาลประเทศมาเลเซียกําหนด ซึ่งการรับสมัคร
ในครั้งนี้เป็นการดําเนินการเพื่อจัดส่งคนหางานไปทํางานต่างประเทศโดยวิธีรัฐจัดส่ง คนหางานไม่ต้องเสียค่าสมัครหรือค่าบริการใดๆ ทั้งสิ้น ผู้ที่ได้รับการคัดเลือกไปทํางานจ่ายเพียงค่าใช้จ่ายที่จําเป็น ได้แก่ ค่าถ่ายรูป
ค่าทําหนังสือเดินทาง (กรณียังไม่มี) ค่าตรวจสุขภาพ และค่าสมัครสมาชิกกองทุนเพื่อช่วยเหลือคนหางานไปทํางานในต่างประเทศ รวมค่าใช้จ่าย ประมาณ 6,500 บาท โดยผู้สนใจสามารถยื่นใบสมัครทาง Email: doe.malaysia1@gmail.com ได้ตั้งแต่วันที่ 20 พฤศจิกายน 2566 – 31 มกราคม 2567 ตลอด 24 ชม. โดยไม่เว้นวันหยุดราชการ
สําหรับคุณสมบัติที่นายจ้าง บริษัท Luchin Corporation Sdn. Bhd. แจ้งความต้องการ เป็นเพศหญิง อายุระหว่าง 21 - 42 ปี มีประสบการณ์ในการนวดไทย นวดเท้า 2 ปี ขึ้นไป มีใบประกาศนียบัตรผ่านการฝึกอบรมหลักสูตรประเภทการนวดไทย อย่างน้อย 150 ชม. จากสถานฝึกอบรมที่ได้รับการอนุมัติหลักสูตรจากกระทรวงสาธารณสุข หรือผ่านการทดสอบมาตรฐานฝีมือแรงงานแห่งชาติ ประเภทการนวดไทย ระดับ 1 จากกรมพัฒนาฝีมือแรงงาน กระทรวงแรงงาน โดยหากสามารถนวดอโรม่า และนวดสมุนไพรได้จะพิจารณาเป็นพิเศษ
ทั้งนี้ ผู้ที่มีความประสงค์สมัครงานสามารถดาวน์โหลดแบบฟอร์มใบสมัคร และศึกษารายละเอียด
ได้ที่ เว็บไซต์ doe.go.th/overseas หรือเฟชบุ๊ก : แรงงานไทยไปต่างประเทศโดยรัฐจัดส่ง หรือสามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือกองบริหารแรงงานไทยไปต่างประเทศ หมายเลขโทรศัพท์ 0 2245 1034 หรือสายด่วนกระทรวงแรงงาน
โทร. 1506 กด 2 กรมการจัดหางาน ในวันและเวลาราชการ
รัฐบาลไทย-ข่าวทำเนียบรัฐบาล-ถึงเวลาลงทุนในไทย ! ชู 3 ด้านสำคัญ “ความยั่งยืน-เทคโนโลยีนวัตกรรม-การค้าการลงทุน” ขับเคลื่อนเศรษฐกิจร่วมกัน
วันพฤหัสบดีที่ 16 พฤศจิกายน 2566
ถึงเวลาลงทุนในไทย ! ชู 3 ด้านสําคัญ “ความยั่งยืน-เทคโนโลยีนวัตกรรม-การค้าการลงทุน” ขับเคลื่อนเศรษฐกิจร่วมกัน
.....
นายเศรษฐา ทวีสิน นายกรัฐมนตรี กล่าวปาฐกถาในการประชุมสุดยอดผู้นําภาคเอกชนของเอเปค APEC CEO Summit 2023 ย้ําว่า ไทยพร้อมร่วมมือทางธุรกิจอย่างเต็มรูปแบบ โดยเน้น 3 ด้านสําคัญ คือ
.
- ความยั่งยืน : ไทยมี “เป้าหมายกรุงเทพว่าด้วยเศรษฐกิจ BCG” ซึ่งผู้นําเอเปคทุกคนได้นํามาใช้เมื่อปีที่แล้ว และไทยยินดีที่ได้มีบทบาทนําต่อเอกสารสําคัญฉบับนี้ ในปีนี้ สหรัฐฯ ในฐานะเจ้าภาพ ได้สานต่อให้เป้าหมายกรุงเทพฯประสบความสําเร็จ
.
- เทคโนโลยีและนวัตกรรม : เปลี่ยนภูมิทัศน์ทางธุรกิจ กระบวนการผลิต และชีวิตประจําวัน นํามาซึ่งโอกาสใหม่ๆ สําหรับการเติบโต ให้ทุกเขตเศรษฐกิจเข้าถึงโอกาสและเก็บเกี่ยวผลประโยชน์ได้อย่างเท่าเทียม
.
- การค้าการลงทุน : เอเปคมีบทบาทสําคัญในการขยายการค้าและการลงทุนในภูมิภาค ซึ่งจะช่วยยกระดับความเป็นอยู่ของผู้คนนับล้าน ไทยจะยกระดับ FTA เพื่อเสริมสร้างการเชื่อมโยงระหว่างเศรษฐกิจ และเปิดโอกาสทางการค้าการลงทุนใหม่ๆ ให้กับพันธมิตรของเรา
.
อ่านเพิ่มเติม คลิก >> https://www.thaigov.go.th/news/contents/details/74790
.
#ไทยคู่ฟ้า #สื่อสารรัฐบาลไทย #APEC2023
-------------------
รัฐบาลไทย-ข่าวทำเนียบรัฐบาล-สธ.รับลูกรัฐบาลแก้ปัญหาหนี้นอกระบบ เปิดคลินิกสุขภาพการเงิน 8 ธ.ค. ช่วยบุคลากร สธ. กว่า 5 แสนคน
วันอังคารที่ 28 พฤศจิกายน 2566
28/11/2566
สธ.รับลูกรัฐบาลแก้ปัญหาหนี้นอกระบบ เปิดคลินิกสุขภาพการเงิน 8 ธ.ค. ช่วยบุคลากร สธ. กว่า 5 แสนคน
กระทรวงสาธารณสุข รับลูกรัฐบาลในการแก้ปัญหาหนี้สินให้กับบุคลากร ทั้งหนี้ในระบบและนอกระบบผ่าน 2 โครงการ พร้อมเปิดคลินิกสุขภาพทางการเงินทุกโรงพยาบาลในสังกัด 8 ธันวาคมนี้
กระทรวงสาธารณสุข รับลูกรัฐบาลในการแก้ปัญหาหนี้สินให้กับบุคลากร ทั้งหนี้ในระบบและนอกระบบผ่าน 2 โครงการ พร้อมเปิดคลินิกสุขภาพทางการเงินทุกโรงพยาบาลในสังกัด 8 ธันวาคมนี้
วันนี้ (28 พฤศจิกายน 2566) ภายหลังนายกรัฐมนตรี นายเศรษฐา ทวีสิน ประกาศปลดปล่อยคนไทยจาก “หนี้นอกระบบ” 5 หมื่นล้าน โดยยกขึ้นเป็นวาระแห่งชาติ ดีเดย์เปิดลงทะเบียน 1 ธ.ค.นั้น นพ.ชลน่าน ศรีแก้ว รัฐมนตรีว่าการกระทรวงสาธารณสุข รับนโยบายทันที โดยกระทรวงสาธารณสุขได้ประกาศนโยบายความมั่นคงทางการเงินให้แก่บุคลากรในสังกัดที่มีมากกว่า 5 แสนคน ซึ่งจํานวนหนึ่งประสบปัญหาเรื่องหนี้สินทั้งในระบบและนอกระบบ โดยร่วมกับธนาคารออมสินช่วยเหลือแก้ไขปัญหาหนี้สินบุคลากรผ่าน 2 หลักการ คือ 1.การนําบุคลากรที่มีหนี้นอกระบบเข้ามาสู่ในระบบ โดยเสียอัตราดอกเบี้ยประมาณร้อยละ 6 และ 2.บุคลากรที่มีหนี้ในระบบ เช่น หนี้บ้านจะได้รับการปรับปรุงหนี้ในอัตราดอกเบี้ยที่ต่ําลง ช่วยให้บุคลากรสาธารณสุขได้มีบ้านเป็นของตนเอง โดยจัดทําแผนความมั่นคงปลอดภัยทางการเงิน (Money Safety MOPH+) ใน 2 โครงการ คือ 1.โครงการสร้างความมั่นคงด้านที่อยู่อาศัย ครอบคลุมทั้งการรีไฟแนนซ์ ซื้อบ้านหลังใหม่ ปลูกสร้างบ้าน และต่อเติมซ่อมแซมบ้าน
2.โครงการสินเชื่อสวัสดิการและอื่นๆ 4 รูปแบบ คือ สินเชื่อสวัสดิการ : อุปโภคบริโภค/ชําระหนี้สินเชื่อรายย่อยประเภทอื่น, สินเชื่อ Salary เปย์ เพื่อบุคลากรภาครัฐ, สินเชื่อสวัสดิการโดยใช้บําเหน็จตกทอด และสินเชื่อรายได้ประจําสุขใจ ซึ่งตรงนี้จะช่วยในกลุ่มหนี้นอกระบบได้อย่างดี คาดว่าจะช่วยทําให้บุคลากรมีเงินเหลือเก็บเฉลี่ย 5,751 บาทต่อเดือน และประหยัดรวม 6,042 ล้านบาทต่อปี นอกจากนี้ วันที่ 8 ธันวาคม 2566 จะเปิดคลินิกสุขภาพทางการเงินในทุกโรงพยาบาลสังกัดกระทรวงสาธารณสุขทั่วประเทศ เพื่อสร้างเสริมสุขภาพทางการเงินและวินัยทางการเงินให้แก่บุคลากรด้วย
***************************************** 28 พฤศจิกายน 2566
รัฐบาลไทย-ข่าวทำเนียบรัฐบาล-​ครม. มีมติอนุมัติ/เห็นชอบ ในเรื่องแต่งตั้งข้าราชการพลเรือนสามัญให้ดำรงตำแหน่งประเภทบริหาร ระดับสูง วันที่ 28 พฤศจิกายน 2566
วันอังคารที่ 28 พฤศจิกายน 2566
28/11/2566
​ครม. มีมติอนุมัติ/เห็นชอบ ในเรื่องแต่งตั้งข้าราชการพลเรือนสามัญให้ดํารงตําแหน่งประเภทบริหาร ระดับสูง วันที่ 28 พฤศจิกายน 2566
​ครม. มีมติอนุมัติ/เห็นชอบในเรื่องแต่งตั้งข้าราชการพลเรือนสามัญให้ดํารงตําแหน่งประเภทบริหาร ระดับสูง วันที่ 28 พฤศจิกายน 2566
นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรีวันที่ 28 พฤศจิกายน 2566 คณะรัฐมนตรีมีมติอนุมัติ/เห็นชอบในเรื่องแต่งตั้งข้าราชการพลเรือนสามัญให้ดํารงตําแหน่งประเภทบริหาร ระดับสูง ดังนี้
1. พันตํารวจโท ประวุธ วงศ์สีนิล ตําแหน่งรองปลัดกระทรวง สํานักงานปลัดกระทรวง กระทรวงยุติธรรม ให้ดํารงตําแหน่ง อธิบดี กรมพินิจและคุ้มครองเด็กและเยาวชน กระทรวงยุติธรรม
2. พันตํารวจตรี สุริยา สิงหกมล ตําแหน่งอธิบดี กรมสอบสวนคดีพิเศษ กระทรวงยุติธรรม ให้ดํารงตําแหน่งรองปลัดกระทรวง สํานักงานปลัดกระทรวงยุติธรรม
รัฐบาลไทย-ข่าวทำเนียบรัฐบาล-ครม. มีมติให้ความเห็นชอบในหลักการการดำเนินมาตรการส่งเสริมประเทศไทยให้เป็นศูนย์กลางการท่องเที่ยวและการใช้จ่าย
วันอังคารที่ 28 พฤศจิกายน 2566
28/11/2566
ครม. มีมติให้ความเห็นชอบในหลักการการดําเนินมาตรการส่งเสริมประเทศไทยให้เป็นศูนย์กลางการท่องเที่ยวและการใช้จ่าย
ครม. มีมติให้ความเห็นชอบในหลักการการดําเนินมาตรการส่งเสริมประเทศไทยให้เป็นศูนย์กลางการท่องเที่ยวและการใช้จ่าย
วันนี้ (28 พ.ย. 66) นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุม ครม. (28 พฤศจิกายน 2566) มีมติให้ความเห็นชอบในหลักการการดําเนินมาตรการส่งเสริมประเทศไทยให้เป็นศูนย์กลางการท่องเที่ยวและการใช้จ่าย พร้อมมอบหมายให้มีการดําเนินการศึกษารายละเอียด ผลประโยชน์ และผลกระทบ ทั้งในมิติเศรษฐกิจ การคลัง และสังคม รวมทั้งข้อกฎหมายที่เกี่ยวข้องอย่างรอบด้าน ตามที่กระทรวงการคลังเสนอ
โฆษกประจําสํานักนายกรัฐมนตรี กล่าวว่า โดยที่คําแถลงนโยบายของ ครม. ได้กล่าวถึงนโยบายกระตุ้นเศรษฐกิจว่า รัฐบาลจะผลักดันการสร้างรายได้จากการท่องเที่ยว ซึ่งจะเป็นการสร้างรายได้ที่สามารถกระตุ้นเศรษฐกิจได้ในระยะสั้น และสร้างงานให้กับประชาชนเป็นจํานวนมาก กระทรวงการคลังจึงได้เสนอมาตรการส่งเสริมประเทศไทยให้เป็นศูนย์กลางการท่องเที่ยวและการใช้จ่าย 5 มาตรการ ดังนี้
(1.) มาตรการภาษีและการเงินเพื่อสนับสนุนสินค้าไทยให้เป็นที่สนใจของนักท่องเที่ยว เพื่อเป็นการกระตุ้นการใช้จ่ายในประเทศและการใช้จ่ายของนักท่องเที่ยวต่างชาติในประเทศไทย
(2.) การปรับปรุงโครงสร้างและอัตราภาษีสรรพสามิตและภาษีประเภทอื่น รวมทั้งปรับปรุงกฎหมายและระเบียบที่เกี่ยวข้องเพื่อสนับสนุนภาคการท่องเที่ยว เพื่อให้สินค้าและบริการบางประเภทมีราคาที่สามารถจูงใจในการบริโภค
(3.) การพิจารณาความเหมาะสมในการยกเลิกการอนุญาตให้จัดตั้งคลังสินค้าทัณฑ์บน เพื่อขายสําหรับร้านค้าปลอดอากรขาเข้า รวมถึงการยกเว้นอากรของที่ซื้อจากร้านค้าปลอดอากรสําหรับผู้โดยสารขาเข้า เพื่อส่งเสริมการบริโภคและการใช้สินค้าภายในประเทศ เพื่อเป็นการส่งเสริมบริโภคและการใช้สินค้าภายในประเทศมากยิ่งขึ้น
โดยให้กระทรวงการคลัง (กค.) ดําเนินการศึกษา
(4.) การผ่อนปรนเวลาเปิดปิดของสถานบริการ เพื่อกระตุ้นการใช้จ่ายต่อวันของนักท่องเที่ยวต่างชาติให้เพิ่มมากขึ้น โดยให้กระทรวงมหาดไทย (มท.) ดําเนินการศึกษา และ
(5.) การยกเว้นการตรวจลงตราเพื่อการท่องเที่ยวให้แก่นักท่องเที่ยวต่างชาติ เพื่อสนับสนุนเศรษฐกิจด้วยการส่งเสริมการเดินทางเข้าในประเทศของนักท่องเที่ยวต่างชาติ ให้กระทรวงการต่างประเทศ (กต.) ดําเนินการศึกษา
โดยให้ กค. มท. และ กต. นําเสนอรายละเอียดของมาตรการที่เกี่ยวข้องและประสานหน่วยงานที่เกี่ยวข้องเพื่อรวบรวมมาตรการอื่นที่เห็นว่าเหมาะสมต่อ ครม. เพื่อพิจารณาให้ความเห็นชอบการดําเนินการต่อไป
ทั้งนี้ การดําเนินมาตรการข้างต้นจะก่อให้เกิดการสูญเสียรายได้ภาษี ซึ่งจะต้องมีการจัดทําประสาณการสูญเสียที่ชัดเจนต่อไป แต่จะสามารถเพิ่มรายได้จาการใช้จ่ายในประเทศ ซึ่งจะช่วยสร้างรายได้แก่ผู้ประกอบการอุตสาหกรรมการท่องเที่ยวโดยรวมของประเทส ทั้งทางตรงและทางอ้อม รวมทั้งช่วยลดค่าใช้จ่ายเพื่อซื้อสินค้าในต่างประเทศของคนไทย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมแสดงความยินดีในพิธีวันคล้ายวันสถาปนากรมบังคับคดี ครบรอบ ๔๙ ปี
วันอังคารที่ 28 พฤศจิกายน 2566
28/11/2566
รัฐมนตรีว่าการกระทรวงยุติธรรม ร่วมแสดงความยินดีในพิธีวันคล้ายวันสถาปนากรมบังคับคดี ครบรอบ ๔๙ ปี
รัฐมนตรีว่าการกระทรวงยุติธรรม ร่วมแสดงความยินดีในพิธีวันคล้ายวันสถาปนากรมบังคับคดี ครบรอบ ๔๙ ปี
ในวันอังคารที่ ๒๘ พฤศจิกายน ๒๕๖๖ เวลา ๐๗.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานในงานวันสถาปนากรมบังคับคดี ประจําปี พ.ศ. ๒๕๖๖ ครบรอบ ๔๙ ปี โดยมี นางพงษ์สวาท นีละโยธิน ปลัดกระทรวงยุติธรรม นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีประจํากระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม รักษาราชการแทนอธิบดีกรมราชทัณฑ์ นายเสกสรร สุขแสง ผู้ตรวจราชการกระทรวงยุติธรรม รักษาราชการแทนอธิบดีกรมบังคับคดี คณะผู้บริหาร และเจ้าหน้าที่ที่เกี่ยวข้อง เข้าร่วมฯ ณ อาคารกรมบังคับคดี กรุงเทพมหานครฯ
โดยในเวลา ๐๗.๓๐ น. รัฐมนตรีว่าการกระทรวงยุติธรรม เป็นประธานในพิธีบวงสรวงท่านท้าวมหาพรหม และศาลตายาย พร้อมเดินเยี่ยมชมการขายสินค้าพื้นเมืองของกรมบังคับคดี
จากนั้น เวลา ๑๐.๐๐ น. ปลัดกระทรวงยุติธรรม เป็นประธานในพิธีสงฆ์พร้อมถวายเครื่องจตุปัจจัยไทยธรรมแด่พระสงฆ์ และได้มอบทุนการศึกษาแก่โรงเรียนที่ได้รับการสนับสนุน จํานวน ๕ โรงเรียน ได้แก่ โรงเรียนวัดไก่เตี้ย (สวัสดิ์ประชานุกูล) โรงเรียนวัดเจ้าอาม โรงเรียนวัดตลิ่งชัน โรงเรียนวัดบางขุนนนท์ และโรงเรียนวัดสุวรรณาราม พร้อมมอบของที่ระลึกให้แก่ข้าราชการพลเรือนดีเด่น ประจําปี ๒๕๖๕
โอกาสนี้ ปลัดกระทรวงยุติธรรม กล่าวว่า กรมบังคับคดีได้เดินมาถูกทางแล้วเพราะได้ใช้ประชาชนเป็นที่ตั้งในการอํานวยความยุติธรรม งานไกล่เกลี่ย คือ การเอาประชาชนเป็นที่ตั้ง ไม่ได้มุ่งภาระงานหลักในการบังคับคดีเพียงอย่างเดียว เพราะการไกล่เกลี่ยถือเป็นยุติธรรมทางเลือกที่ลดขั้นตอนและลดความซ้ําซ้อน โดยมีเป้าหมายไปสู่ผลสัมฤทธิ์ในการปฏิรูประบบราชการ ในอนาคตกรมบังคับคดีจะก้าวต่อไปไม่ได้หยุดเพียงแค่นี้ การปฏิบัติราชการไม่ได้ใช้คําว่าความคาดหวัง แต่จะขอใช้คําว่ามั่นใจ มั่นใจในคุณภาพของกรมบังคับดี มั่นใจในประสิทธิภาพของบุคลากรว่าการทํางานในอนาคตของกรมบังคับคดีจะก้าวไปสู่การนําประชาชนเป็นที่ตั้งแล้วนําประโยชน์มาสู่สังคมมากขึ้น
รัฐบาลไทย-ข่าวทำเนียบรัฐบาล-“ศุภมาส” รมว.อว. ให้การต้อนรับผู้อำนวยการสำนักงานนวัตกรรมและความร่วมมือ สถาบันบัณฑิตวิทยาศาสตร์จีน (CASS ICCB) หารือความร่วมมือไทย-จีน มุ่งพัฒนาวิทยาศาสตร์และเทคโนโลยีทุกมิติ
วันอังคารที่ 28 พฤศจิกายน 2566
“ศุภมาส” รมว.อว. ให้การต้อนรับผู้อํานวยการสํานักงานนวัตกรรมและความร่วมมือ สถาบันบัณฑิตวิทยาศาสตร์จีน (CASS ICCB) หารือความร่วมมือไทย-จีน มุ่งพัฒนาวิทยาศาสตร์และเทคโนโลยีทุกมิติ
“ศุภมาส” รมว.อว. ให้การต้อนรับผู้อํานวยการสํานักงานนวัตกรรมและความร่วมมือ สถาบันบัณฑิตวิทยาศาสตร์จีน (CASS ICCB) หารือความร่วมมือไทย-จีน มุ่งพัฒนาวิทยาศาสตร์และเทคโนโลยีทุกมิติ
เมื่อวันที่ 27 พ.ย. นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) ให้การต้อนรับ ศ.ดร.เจียง เปียว ผู้อํานวยการสํานักงานนวัตกรรมและความร่วมมือ สถาบันบัณฑิตวิทยาศาสตร์จีน (Chinese Academy of Sciences Innovation Cooperation Center (Bangkok) – CAS ICCB) และคณะ โดยมี ศ.นพ.สิริฤกษ์ ทรงศิวิไล ประธานคณะที่ปรึกษาด้านยุทธศาสตร์และกิจการพิเศษของ รมว.อว. ดร.จันทร์เพ็ญ เมฆาอภิรักษ์ ผู้ตรวจราชการ อว. ดร.ชุติมา เอี่ยมโชติชวลิต ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย (วว.) และ ศ.ดร.ชูกิจ ลิมปิจํานงค์ ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) เข้าร่วมต้อนรับ ณ ห้องประชุมรัฐมนตรี ชั้น 2 อาคารพระจอมเกล้า (ถนนโยธี) สป.อว.
นางสาวศุภมาส ได้กล่าวสนับสนุนการดําเนินงานระหว่างหน่วยงานกระทรวง อว. กับ CAS ICCB และพร้อมขยายความร่วมมือร่วมมือกับสถาบันบัณฑิตวิทยาศาสตร์จีน (CAS) อีกทั้งเห็นว่าความร่วมมือด้านวิทยาศาสตร์และเทคโนโลยีไทย-จีน มีการดําเนินงานที่ครอบคลุมหลายสาขาทั้งในด้านการแลกเปลี่ยนองค์ความรู้และถ่ายทอดเทคโนโลยี รวมถึงการพัฒนานักวิทยาศาสตร์และนักวิจัย ดังนั้น จึงเห็นควรจัดตั้งคณะทํางานความร่วมมือไทย-จีนเพื่อพิจารณากําหนดกรอบและแนวทางความร่วมมือในภาพรวมให้มีประสิทธิภาพยิ่งขึ้น
ด้าน ศ.ดร. เจียง เปียว ได้กล่าวแนะนําภารกิจของ CAS ICCB ในการส่งเสริมความร่วมมือด้านการแลกเปลี่ยนองค์ความรู้ทางวิทยาศาสตร์ และการถ่ายทอดเทคโนโลยีและนวัตกรรมโดยมีความร่วมมือกับหลายหน่วยงานของกระทรวง อว. รวมทั้งหน่วยงานภาครัฐและเอกชนของไทย ได้แก่ ราชวิทยาลัยจุฬาภรณ์ในด้านการแพทย์แผนไทย-จีน บริษัทปูนซิเมนต์ไทยในการจัดตั้ง SCG-CAS ICCB Innovation Hub เพื่อพัฒนาเทคโนโลยีและนวัตกรรมอุตสาหกรรมทางด้านเมืองอัจฉริยะ ปัญญาประดิษฐ์และหุ่นยนต์ เคมีภัณฑ์มูลค่าสูง ธุรกิจพลังงานใหม่ และกําลังจะมีความร่วมมือกับมูลนิธิกสิกรไทย ด้านการเกษตรกับ K-Agro Innovate Institute ตลอดจนมีส่วนร่วมสนับสนุนการจัดตั้งธนาคารเทคโนโลยีสีเขียว (Green Technology Bank) ในไทยซึ่งเป็นความร่วมมือระหว่างไทยกับนครเซี่ยงไฮ้ นอกจากนี้ยังมีโครงการส่งเสริมการแลกเปลี่ยนนักวิทยาศาสตร์ระหว่างไทย-จีนอีกด้วย
รัฐบาลไทย-ข่าวทำเนียบรัฐบาล-นายกฯ ขึ้นเหนือ ลงใต้ ตรวจราชการขับเคลื่อนโครงการรัฐทุกมิติ  . สัปดาห์นี้ ตั้งแต่ 28 พ.ย. 66 - 1 ธ.ค. 66 นายกฯ มีภารกิจตรวจราชการต่อเนื่อง
วันอังคารที่ 28 พฤศจิกายน 2566
นายกฯ ขึ้นเหนือ ลงใต้ ตรวจราชการขับเคลื่อนโครงการรัฐทุกมิติ  . สัปดาห์นี้ ตั้งแต่ 28 พ.ย. 66 - 1 ธ.ค. 66 นายกฯ มีภารกิจตรวจราชการต่อเนื่อง
.....
นายกฯ ขึ้นเหนือ ลงใต้ ตรวจราชการขับเคลื่อนโครงการรัฐทุกมิติ
.
สัปดาห์นี้ ตั้งแต่ 28 พ.ย. 66 - 1 ธ.ค. 66 นายกฯ มีภารกิจตรวจราชการต่อเนื่อง เพื่อร่วมประชุมหารือ ตรวจเยี่ยม และ ติดตามความคืบหน้าโครงการต่าง ๆ ของรัฐ
.
ขึ้นเหนือ จ.เชียงใหม่ รอบนี้ ภารกิจสําคัญ เช่น หารือกับหน่วยงานที่เกี่ยวข้องเพื่อป้องกันและแก้ไขปัญหาไฟป่า หมอกควัน PM2.5  แล้วมาต่อที่ จ.อุตรดิตถ์ ตรวจเยี่ยมโครงการพัฒนาแหล่งน้ําของจังหวัด จากนั้นเดินทางลงใต้ จ.ภูเก็ต ติดตามการฝึกซ้อมแผนการบริหารจัดการช่วยเหลือผู้ประสบภัยทางทะเล
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดเกษตรฯ นายอภัย ประชุมคณะอนุกรรมการประสานงานเพื่อช่วยเหลือเกษตรกร
วันอังคารที่ 28 พฤศจิกายน 2566
รองปลัดเกษตรฯ นายอภัย ประชุมคณะอนุกรรมการประสานงานเพื่อช่วยเหลือเกษตรกร
รองปลัดเกษตรฯ นายอภัย ประชุมคณะอนุกรรมการประสานงานเพื่อช่วยเหลือเกษตรกร ตามโครงการปรับโครงสร้างและระบบการผลิตการเกษตร ครั้งที่ 1/2566
วันอังคารที่ 28 พฤศจิกายน 2566 เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการประสานงานเพื่อช่วยเหลือเกษตรกร ตามโครงการปรับโครงสร้างและระบบการผลิตการเกษตร ครั้งที่ 1/2566 ณ ห้องประชุมกระทรวงเกษตรและสหกรณ์ 123 มีเรื่องที่สําคัญในที่ประชุมดังนี้
1) ความก้าวหน้าผลการชําระหนี้ของเกษตรกรตามโครงการแผนฟื้นฟูการเกษตร (ผกก.) และโครงการปรับโครงสร้างและระบบการผลิตการเกษตร (คปร.) ณ วันที่ 31 ตุลาคม 2566
2) การดําเนินการจําหน่ายลูกหนี้สูญของเกษตรกรโครงการ ผกก. และ คปร. จํานวน 441 ราย
3) แนวทางการแก้ไขปัญหาหนี้สินเกษตรกรโครงการ ผกก. และ คปร. ในระยะต่อไป
รัฐบาลไทย-ข่าวทำเนียบรัฐบาล-วันนี้ (27 พฤศจิกายน 2566) สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ทรงเป็นองค์ประธานเปิดงาน “POSTiverse ส่งสุขไปทุกเวิร์ส 140 ปี ไปรษณีย์ไทย
วันจันทร์ที่ 27 พฤศจิกายน 2566
วันนี้ (27 พฤศจิกายน 2566) สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ทรงเป็นองค์ประธานเปิดงาน “POSTiverse ส่งสุขไปทุกเวิร์ส 140 ปี ไปรษณีย์ไทย
วันนี้ (27 พฤศจิกายน 2566) สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ทรงเป็นองค์ประธานเปิดงาน “POSTiverse ส่งสุขไปทุกเวิร์ส 140 ปี ไปรษณีย์ไทย
วันนี้ (27 พฤศจิกายน 2566) สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ทรงเป็นองค์ประธานเปิดงาน “POSTiverse ส่งสุขไปทุกเวิร์ส 140 ปี ไปรษณีย์ไทย และงานแสดงตราไปรษณียากรโลก 2566” จัดขึ้นเพื่อเฉลิมฉลองวาระการดําเนินงานครบรอบ 140 ปี กิจการไปรษณีย์ไทย โดยมีนายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม พล.ต.อ.สมพงษ์ ชิงดวง รองประธานกรรมการ บริษัท ไปรษณีย์ไทย จํากัด ดร. ดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จํากัด และผู้บริหาร เฝ้าฯ รับเสด็จ
ภายในงานทรงกดปุ่มเพื่อเปิดงาน “140 ปี ไปรษณีย์ไทย และงานแสดงตราไปรษณียากรโลก 2566” ทรงเขียน และส่งไปรษณียบัตร ทรงจัดทําโปสต์การ์ดออนไลน์ในแอปพลิเคชัน Prompt Post ทอดพระเนตรนิทรรศการเฉลิมพระเกียรติ "เจ้าฟ้านักสะสม" ตราไปรษณียากรที่มีมูลค่าแพงที่สุดในโลก ตราไปรษณียากรที่มีมูลค่าแพงที่สุดในเอเชีย ทรงวาดภาพตู้ไปรษณีย์ลงบนผืนผ้าใบ พระราชทานแก่ บริษัท ไปรษณีย์ไทย จํากัด ทอดพระเนตรผลงานประกวดตราไปรษณียากรที่ได้รับรางวัล Court of Honor Grand Prix Club Display แม่พิมพ์ตราไปรษณียากรชุดโสฬศ และแม่พิมพ์ไปรษณียบัตรใบแรก ภาพวาดนักษัตรผลงานฝีพระหัตถ์ที่นํามาจัดทําเป็นตราไปรษณียากรและ NFT Stamp นิทรรศการ 140 ปี กิจการไปรษณีย์ไทย บริเวณ Mini Post Gallery
ทั้งนี้ งาน “POSTiverse ส่งสุขไปทุกเวิร์ส 140 ปี ไปรษณีย์ไทย และงานแสดงตราไปรษณียากรโลก 2566” จัดขึ้นระหว่างวันที่ 27 พ.ย. – 3 ธ.ค. 2566 ณ ไปรษณีย์กลาง บางรัก
______________________­­­­­­­______
รัฐบาลไทย-ข่าวทำเนียบรัฐบาล-​ ทุกคนก็ขอให้เป็นคนรุ่นใหม่ในทางที่ดีที่ถูก จะอายุเท่าไหร่ก็ตามก็เป็นคนรุ่นใหม่ได้คนรุ่นใหม่สำหรับสถานการณ์ที่ไดนามิกและสถานการณ์ที่เปลี่ยนแปลง
วันอังคารที่ 28 พฤศจิกายน 2566
​ ทุกคนก็ขอให้เป็นคนรุ่นใหม่ในทางที่ดีที่ถูก จะอายุเท่าไหร่ก็ตามก็เป็นคนรุ่นใหม่ได้คนรุ่นใหม่สําหรับสถานการณ์ที่ไดนามิกและสถานการณ์ที่เปลี่ยนแปลง
และเราก็มีค่านิยมของประเทศชาติเป็นจุดยืน พระราชดํารัส พระบาทสมเด็จพระเจ้าอยู่หัวฯ
พระบาทสมเด็จพระเจ้าอยู่หัว มีพระราชดํารัสแก่เอกอัครราชทูตที่กราบบังคมทูลถาม ในโอกาสเดินทางมาร่วมการประชุมที่กระทรวงการต่างประเทศจัดขึ้น วันที่ 25 พ.ย. 2566 | 19.41 น.
วานนี้ ที่ศาลาดุสิดาลัย สวนจิตรลดา พระราชวังดุสิต หลังจากที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานพระบรมราชวโรกาสให้ เอกอัครราชทูตและกงสุลใหญ่ไทย ที่ประจําการในต่างประเทศทั่วโลก ที่เดินทางมาร่วมการประชุมเอกอัครราชทูต และกงสุลใหญ่ที่ปฏิบัติราชการอยู่ใน 65 ประเทศทั่วโลก ซึ่งกระทรวงการต่างประเทศจัดขึ้น ระหว่างวันที่ 19-24 พฤศจิกายน 2566 เฝ้าทูลละอองธุลีพระบาท เพื่อรับพระราชทานพระบรมราโชวาทแล้ว
โอกาสนี้ ได้มีพระราชดํารัสแก่เอกอัครราชทูต ณ กรุงลอนดอน สหราชอาณาจักร ได้กราบบังคมทูลขอพระราชทานพระราชกระแสไปยังชุมชนไทยในต่างประเทศ
ส่วนเอกอัครราชทูต ณ กรุงแคนเบอร์รา เครือรัฐออสเตรเลีย ได้กราบบังคมทูลถามถึงประสบการณ์ขณะเสด็จไปทรงศึกษาที่ออสเตรเลีย ในโอกาสที่ปีหน้า ผู้สําเร็จราชการแห่งเครือรัฐออสเตรเลียจะเดินทางมาเยือนประเทศไทย
เอกอัครราชทูต ณ กรุงพนมเปญ ราชอาณาจักรกัมพูชา ได้กราบบังทูลถามถึงความคาดหวังต่อทูตในโลกปัจจุบันที่มีการเปลี่ยนแปลง และขอพระราชทานคําแนะนํา เพื่อนําไปปฏิบัติ
และเอกอัครราชทูต ณ กรุงเบอร์ลิน สหพันธ์สาธารณรัฐเยอรมนี ได้กราบบังคมทูลขอพระราชทานแนวทางการปลูกฝังเรื่องของความผูกพันของคนรุ่นใหม่กับประเทศไทย
รัฐบาลไทย-ข่าวทำเนียบรัฐบาล-นายกรัฐมนตรีร่วมพิธีเผาเทียน และพิธีลอยประทีปพระราชทาน และชมการแสดงพลุ ตะไล ไฟพะเนียง ณ อุทยานประวัติศาสตร์สุโขทัย นักท่องเที่ยวแห่เที่ยวชมงานกว่า 340,000 คน
วันอังคารที่ 28 พฤศจิกายน 2566
27/11/2566
นายกรัฐมนตรีร่วมพิธีเผาเทียน และพิธีลอยประทีปพระราชทาน และชมการแสดงพลุ ตะไล ไฟพะเนียง ณ อุทยานประวัติศาสตร์สุโขทัย นักท่องเที่ยวแห่เที่ยวชมงานกว่า 340,000 คน
นายกรัฐมนตรีร่วมพิธีเผาเทียน และพิธีลอยประทีปพระราชทาน และชมการแสดงพลุ ตะไล ไฟพะเนียง ณ อุทยานประวัติศาสตร์สุโขทัย นักท่องเที่ยวแห่เที่ยวชมงานกว่า 340,000 คน กระตุ้นเศรษฐกิจในพื้นที่ได้อย่างคึกคัก
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (27 พ.ย.66) เวลา 19.45 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมด้วยนางพักตร์พิไล ทวีสิน ภริยานายกรัฐมนตรี และคณะ ได้เดินทางไปยังพระบรมราชานุสาวรีย์พ่อขุนรามคําแหงมหาราช อุทยานประวัติศาสตร์สุโขทัย ต.เมืองเก่า อ.เมืองสุโขทัย จ.สุโขทัย เพื่อเป็นประธานในพิธีเผาเทียน เล่นไฟ หน้าพระบรมราชานุสาวรีย์พ่อขุนรามคําแหงมหาราช พร้อมร่วมพิธีลอยพระประทีปพระราชทานและชมการแสดงพลุ ตะไล ไฟพะเนียง ณ ตระพังกวน อุทยานประวัติศาสตร์สุโขทัย สืบสานวัฒนธรรมประเพณีไทยซึ่งถือเป็นอีกหนึ่ง Soft Power ที่สําคัญของไทยในการขับเคลื่อนเศรษฐกิจระดับพื้นที่ และโดยรวมของประเทศตามนโยบายรัฐบาลปัจจุบัน โอกาสนี้นายกรัฐมนตรีได้สวมผ้าไทยลายจกของจังหวัดสุโขทัยร่วมพิธีดังกล่าวด้วย
สําหรับงานเผาเทียน เล่นไฟ สุโขทัย 2566 เป็นส่วนหนึ่งของงานประเพณีลอยกระทง ซึ่งจัดขึ้นทุกปีที่อุทยานประวัติศาสตร์สุโขทัย ต.เมืองเก่า อ.เมืองสุโขทัย จ.สุโขทัย โดยปีนี้จัดงานตั้งแต่วันที่ 18 - 27 พ.ย. 2566 ซึ่งตลอดระยะเวลาการจัดงานมีประชาชนและนักท่องเที่ยวสนใจเข้าเที่ยวชมงานกว่า 340,000 คน ส่งผลดีกระตุ้นเศรษฐกิจในพื้นที่ได้อย่างคึกคัก
รัฐบาลไทย-ข่าวทำเนียบรัฐบาล-รุ่นเก่ารุ่นใหม่ ทุกคนก็ต้องเรียนรู้ ทุกคนก็ต้องเข้าใจ ประสบการณ์ ก็ทำให้คนรุ่นใหม่ เป็นคนที่เป็นผู้ใหญ่ขึ้น แต่ก็ไม่มีใครอยากเป็นคนรุ่นเก่าหรอก
วันอังคารที่ 28 พฤศจิกายน 2566
รุ่นเก่ารุ่นใหม่ ทุกคนก็ต้องเรียนรู้ ทุกคนก็ต้องเข้าใจ ประสบการณ์ ก็ทําให้คนรุ่นใหม่ เป็นคนที่เป็นผู้ใหญ่ขึ้น แต่ก็ไม่มีใครอยากเป็นคนรุ่นเก่าหรอก
เป็นคนรุ่นใหม่ที่มีประสบการณ์ขึ้น พระราชดํารัส พระบาทสมเด็จพระเจ้าอยู่หัวฯ
พระบาทสมเด็จพระเจ้าอยู่หัว มีพระราชดํารัสแก่เอกอัครราชทูตที่กราบบังคมทูลถาม ในโอกาสเดินทางมาร่วมการประชุมที่กระทรวงการต่างประเทศจัดขึ้น
วันที่ 25 พ.ย. 2566 | 19.41 น.
วานนี้ ที่ศาลาดุสิดาลัย สวนจิตรลดา พระราชวังดุสิต หลังจากที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานพระบรมราชวโรกาสให้ เอกอัครราชทูตและกงสุลใหญ่ไทย ที่ประจําการในต่างประเทศทั่วโลก ที่เดินทางมาร่วมการประชุมเอกอัครราชทูต และกงสุลใหญ่ที่ปฏิบัติราชการอยู่ใน 65 ประเทศทั่วโลก ซึ่งกระทรวงการต่างประเทศจัดขึ้น ระหว่างวันที่ 19-24 พฤศจิกายน 2566 เฝ้าทูลละอองธุลีพระบาท เพื่อรับพระราชทานพระบรมราโชวาทแล้ว
โอกาสนี้ ได้มีพระราชดํารัสแก่เอกอัครราชทูต ณ กรุงลอนดอน สหราชอาณาจักร ได้กราบบังคมทูลขอพระราชทานพระราชกระแสไปยังชุมชนไทยในต่างประเทศ
ส่วนเอกอัครราชทูต ณ กรุงแคนเบอร์รา เครือรัฐออสเตรเลีย ได้กราบบังคมทูลถามถึงประสบการณ์ขณะเสด็จไปทรงศึกษาที่ออสเตรเลีย ในโอกาสที่ปีหน้า ผู้สําเร็จราชการแห่งเครือรัฐออสเตรเลียจะเดินทางมาเยือนประเทศไทย
เอกอัครราชทูต ณ กรุงพนมเปญ ราชอาณาจักรกัมพูชา ได้กราบบังทูลถามถึงความคาดหวังต่อทูตในโลกปัจจุบันที่มีการเปลี่ยนแปลง และขอพระราชทานคําแนะนํา เพื่อนําไปปฏิบัติ
และเอกอัครราชทูต ณ กรุงเบอร์ลิน สหพันธ์สาธารณรัฐเยอรมนี ได้กราบบังคมทูลขอพระราชทานแนวทางการปลูกฝังเรื่องของความผูกพันของคนรุ่นใหม่กับประเทศไทย
รัฐบาลไทย-ข่าวทำเนียบรัฐบาล-ดีเดย์! โอนเงินช่วยเหลือชาวนาไร่ละ 1,000 บาท งวดแรก 28 พ.ย. นี้
วันอังคารที่ 28 พฤศจิกายน 2566
ดีเดย์! โอนเงินช่วยเหลือชาวนาไร่ละ 1,000 บาท งวดแรก 28 พ.ย. นี้
.....
เกาะติดความเคลื่อนไหว “โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 66/67” เพื่อช่วยเหลือเกษตรกรผู้ปลูกข้าวให้มีสภาพคล่องในการใช้จ่าย รวมถึงพัฒนาคุณภาพผลผลิตข้าวให้สามารถขายได้ในราคาที่สูงขึ้น ในอัตราไร่ละ 1,000 บาท สูงสุดไม่เกิน 20 ไร่ หลังจากที่ ครม. มีมติเห็นชอบ เมื่อวันที่ 14 พ.ย. 66 ที่ผานมา วงเงินรวม 56,321.07 ล้านบาท โดยให้ธนาคารเพื่อการเกษตรและสหกรณ์การเกษตร (ธ.ก.ส.) เป็นผู้ดําเนินการจ่ายเงิน
.
ซึ่งเป็นเกษตรกรที่ขึ้นทะเบียนผู้ปลูกข้าวกับกรมส่งเสริมการเกษตร กระทรวงเกษตรและสหกรณ์ ปีการผลิต 66/67 เป้าหมายเกษตรกรได้รับประโยชน์กว่า 4.68 ล้านครัวเรือน
.
ล่าสุด ธ.ก.ส. จะเริ่มโอนเงินเข้าบัญชีเกษตรกรโดยตรง เป็นรายภูมิภาค แบ่งเป็น 5 รอบ ตั้งแต่ 28 พ.ย. 66 เป็นต้นไป ซึ่งเกษตรกรสามารถตรวจสอบผลการโอนเงินได้ที่แอปพลิเคชัน BAAC Mobile ตลอด 24 ชั่วโมง สอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศหรือ Call Center 02 555 0555
.
อ่านเพิ่มเติม คลิกhttps://www.thaigov.go.th/news/contents/details/75140
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกรัฐมนตรีเตรียมลงพื้นที่ตรวจราชการ จ.อุตรดิตถ์ และ จ.ภูเก็ต 30 พ.ย. - 1 ธ.ค. นี้
วันอังคารที่ 28 พฤศจิกายน 2566
28/11/2566
​โฆษกรัฐบาลเผย นายกรัฐมนตรีเตรียมลงพื้นที่ตรวจราชการ จ.อุตรดิตถ์ และ จ.ภูเก็ต 30 พ.ย. - 1 ธ.ค. นี้
​โฆษกรัฐบาลเผย นายกรัฐมนตรีเตรียมลงพื้นที่ตรวจราชการ จ.อุตรดิตถ์ และ จ.ภูเก็ต 30 พ.ย. - 1 ธ.ค. นี้
วันที่ 28 พ.ย. 66 นายชัย วัชรงค์ โฆษกประจําสํานักนายกรัฐมนตรี เผยว่าในช่วงปลายสัปดาห์นี้ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะ เตรียมเดินทางไปตรวจราชการที่จังหวัดอุตรดิตถ์ในวันพฤหัสบดีที่ 30 พฤศจิกายน 2566 และที่จังหวัดภูเก็ต ในวันศุกร์ที่ 1 ธันวาคม 2566 โดยมีกําหนดการดังนี้
วันพฤหัสบดีที่ 30 พฤศจิกายน 2566 เวลาประมาณ 09.30 น. นายกรัฐมนตรี และคณะ ออกเดินทางจากท่าอากาศยานทหารกองบิน 46 ต.อรัญญิก อ.เมืองพิษณุโลก จ.พิษณุโลก ไปยังโครงการเขื่อนทดน้ําผาจุก ต.ผาจุก อ.เมืองอุตรดิตถ์ จ.อุตรดิตถ์โดยขบวนรถยนต์ โดยในเวลา 11.30 น. นายกรัฐมนตรีเยี่ยมชมโครงการเขื่อนทดน้ําผาจุก ซึ่งนายกรัฐมนตรีจะได้ติดตามความก้าวหน้าโครงการพัฒนาแหล่งน้ําในจังหวัดอุตรดิตถ์ (โครงการเขื่อนทดน้ําผาจุก/โครงการแก้มลิง บึงมาย บึงกะโล่ บึงช่อ บึงหล่ม และโครงการอื่น ๆ) ก่อนพบปะประชาชนในพื้นที่อําเภอเมืองอุตรดิตถ์
ในช่วงบ่าย เวลาประมาณ 14.15 น. ที่ศูนย์จําหน่ายสินค้าผลิตภัณฑ์ชุมชน (OTOP) ต.ศรีพนมมาศ อ.ลับแล จ.อุตรดิตถ์ นายกรัฐมนตรีเยี่ยมชมศูนย์จําหน่ายสินค้าผลิตภัณฑ์ชุมชน (OTOP) อําเภอลับแล และติดตามความก้าวหน้าโครงการสําคัญของจังหวัดอุตรดิตถ์ ประกอบด้วย 1. โครงการพัฒนาการท่องเที่ยว เมืองลับแล เมืองมหัศจรรย์ของผลไม้ เมืองงาม 3 วัฒนธรรม บ้านเกิดพระยาพิชัยดาบหัก 2. โครงการพัฒนาอาชีพและส่งเสริมรายได้ของประชาชน (Soft Power of Uttaradit) จากนั้น เวลาประมาณ 16.30 น. ณ ที่ว่าการอําเภอน้ําปาด ต.แสนตอ อ.น้ําปาด จ.อุตรดิตถ์ นายกรัฐมนตรีติดตามความคืบหน้าโครงการสําคัญของจังหวัดอุตรดิตถ์ ประกอบด้วย 1. การออกเอกสิทธิ์ของอําเภอท่าปลาจากการสร้างเขื่อนสิริกิติ์ 2. โครงการพัฒนาจุดผ่านแดนถาวรภูดู่ อําเภอบ้านโคก
วันศุกร์ที่ 1 ธันวาคม 2566 เวลาประมาณ 13.15 น. นายกรัฐมนตรี และคณะ ออกเดินทางจากท่าอากาศยานทหารกองบิน 46 ต.อรัญญิก อ.เมืองพิษณุโลก จ.พิษณุโลก ไปยังท่าอากาศยานภูเก็ต ต.ไม้ขาว อ.ถลาง จ.ภูเก็ต โดยในเวลาประมาณ 16.00 น. นายกรัฐมนตรีติดตามการฝึกซ้อมแผนการบริหารจัดการช่วยเหลือผู้ประสบภัยทางทะเล ณ โรงแรม Kudo Hotel and Beach Club ต.ป่าตอง อ.กระทู้ จ.ภูเก็ต ซึ่งนายกรัฐมนตรีจะได้ติดตามการซักซ้อมแผนการบริหารจัดการช่วยเหลือผู้ประสบภัยทางทะเล สถานการณ์นักท่องเที่ยวฝ่าฝืนจุดห้ามเล่นน้ํา จมน้ํา เกิดเหตุสภาพอากาศแปรปรวน คลื่นสูง เรือโดยสารโดนกัน มีผู้บาดเจ็บ และลอยคอในทะเล พร้อมรับฟังรายงานข้อมูลสรุปผลการฝึกซ้อม จากนั้น นายกรัฐมนตรี และคณะ เดินทางกลับกรุงเทพมหานคร โดยจะเดินทางถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 19.15 น.
รัฐบาลไทย-ข่าวทำเนียบรัฐบาล-ครม.มีมติอนุมัติงบฯ ปี 66 ไปพลางก่อน งบกลาง รายการเงินสำรองจ่ายฯ วงเงิน 352.16 ล้านบาท เพื่อเป็นค่าใช้จ่ายในการช่วยเหลือและอพยพคนไทยที่ได้รับผลกระทบจากเหตุการณ์ความไม่สงบในอิสราเอล
วันอังคารที่ 28 พฤศจิกายน 2566
28/11/2566
ครม.มีมติอนุมัติงบฯ ปี 66 ไปพลางก่อน งบกลาง รายการเงินสํารองจ่ายฯ วงเงิน 352.16 ล้านบาท เพื่อเป็นค่าใช้จ่ายในการช่วยเหลือและอพยพคนไทยที่ได้รับผลกระทบจากเหตุการณ์ความไม่สงบในอิสราเอล
ครม. มีมติอนุมัติงบฯ ปี 2566 ไปพลางก่อน งบกลาง รายการเงินสํารองจ่ายฯ วงเงิน 352.16 ล้านบาท เพื่อเป็นค่าใช้จ่ายในการช่วยเหลือและอพยพคนไทยที่ได้รับผลกระทบจากเหตุการณ์ความไม่สงบในอิสราเอล
วันนี้ (28 พ.ย. 66) นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุม ครม. (28 พฤศจิกายน 2566) มีมติอนุมัติงบฯ ปี 2566 ไปพลางก่อน งบกลาง รายการเงินสํารองจ่ายฯ วงเงิน 352.16 ล้านบาท เพื่อเป็นค่าใช้จ่ายในการช่วยเหลือและอพยพคนไทยที่ได้รับผลกระทบจากเหตุการณ์ความไม่สงบในอิสราเอล ตามที่กระทรวงการต่างประเทศ (กต.) เสนอ
เนื่องจากสถานการณ์ความไม่สงบอิสราเอลและฉนวนกาซา ตั้งแต่วันที่ 7 ตุลาคม 2566 ส่งผลกระทบต่อสวัสดิภาพและความปลอดภัยของคนไทยซึ่งพํานักในพื้นที่ดังกล่าว ดังนั้น รัฐบาลจึงได้มอบหมายให้ กต. ซึ่งมีภารกิจในการดูแลปละคุ้มครองคนไทยในต่างประเทศเป็ฯหน่วยงานหลักในการให้ความช่วยเหลือและอพยพคนไทยออกจากอิสราเอลโดยเร็วที่สุด รวมถึงชดเชยค่าใช้จ่ายสําหรับผู้ที่ออกค่าใช้จ่ายในการเดินทางกลับไทยด้วยตนเอง โดยนับตั้งแต่ 7 ต.ค. – 15 พ.ย. 2566 สถานเอกอัครราชทูต ณ กรุงเทลอาวีฟ ได้อพยพคนไทยจากอิสราเอลกลับไทยแล้ว จํานวน 7,470 ราย ทั้งนี้ ที่ผ่านมา มีผู้เสียชีวิต จํานวน 39 ราย ผู้ที่ได้รับบาดเจ็บ จํานวน 18 ราย และผู้ที่ถูกควบคุมตัว ซึ่งได้รับการยืนยันจากทางการอิสราเอลแล้ว จํานวน 25 ราย
กต. และส่วนราชการที่เกี่ยวข้องประมาณการค่าใช้จ่ายเพื่อช่วยเหลือและอพยพคนไทยที่ได้รับผลกระทบจากภาวะสงครามในอิสราเอล ในวงเงินประมาณ 939.12 ล้านบาท โดยในเบื้องต้น กต. ได้ทดรองจ่ายงบฯ จากเงินอุดหนุนช่วยเหลือคนไทยที่ตกทุกข์ได้ยากในต่างประเทศ ภายใต้งบฯ ปี 66 ไปพลางก่อน ซึ่งได้รับจัดสรร จํานวน 13.33 ล้านบาท เพื่อจัดซื้อบัตรโดยสารและเช่าเหมาลําเครื่องบินพาณิชย์ จัดซื้อเครื่องอุปโภคและบริโภคที่จําเป็น และเช่ายานพาหนะเพื่ออพยพคนไทยจากอิสราเอล และต่อมา สงป. ได้อนุมัติให้ สป.กต. เบิกจ่ายงบฯ ปี 66 ไปพลางก่อน งบกลาง รายการเงินสํารองจ่ายฯ วงเงิน 97 ล้านบาท ครั้งที่ 1 สําหรับชําระค่าใช้จ่ายที่จําเป็น
กต. ได้มีหนังสือไปยัง สงป. เพื่อขอรับจัดสรรงบกลาง รายการเงินสํารองจ่ายฯ ครั้งที่ 2 ในวงเงิน 352.16 ล้านบาท ซึ่งจําเป็นต้องชําระค่าใช้จ่ายในช่วง พ.ย. 66 เพื่อชําระค่าใช้จ่ายในส่วนที่ยังไม่ได้รับจัดสรรและค่าใช้จ่ายที่จําเป็นต้องเบิกจ่าย ซึ่ง สงป. แจ้งว่า นรม. ได้ให้ความเห็นชอบการขอรับจัดสรรงบกลางฯ ดังกล่าวแล้ว
รัฐบาลไทย-ข่าวทำเนียบรัฐบาล-พวงเพ็ชร รุดหารือ ”ทูตจีน“ หลังมีกระแสภาพยนต์จีนนำเสนอมุมมองไทยคลาดเคลื่อน ฑูตจีนเร่งใช้สื่อในจีน ให้ความมั่นใจท่องเที่ยวไทยยังปลอดภัย ชวนเที่ยวตรุษจีนนี้ ทั่วไทย
วันอังคารที่ 28 พฤศจิกายน 2566
28/11/2566
พวงเพ็ชร รุดหารือ ”ทูตจีน“ หลังมีกระแสภาพยนต์จีนนําเสนอมุมมองไทยคลาดเคลื่อน ฑูตจีนเร่งใช้สื่อในจีน ให้ความมั่นใจท่องเที่ยวไทยยังปลอดภัย ชวนเที่ยวตรุษจีนนี้ ทั่วไทย
พวงเพ็ชร รุดหารือ ”ทูตจีน“ หลังมีกระแสภาพยนต์จีนนําเสนอมุมมองไทยคลาดเคลื่อน ฑูตจีนเร่งใช้สื่อในจีน ให้ความมั่นใจท่องเที่ยวไทยยังปลอดภัย ชวนเที่ยวตรุษจีนนี้ ทั่วไทย
วันที่ 28 พฤศจิกายน 2566 นางพวงเพ็ชร ชุนละเอียด รัฐมนตรีประจําสํานักนายกรัฐมนตรี ร่วมหารือกับ นายหาน จื้อเฉียง เอกอัครราชทูตสาธารณรัฐประชาชนจีนประจําประเทศไทย กรณีที่มีกระแสข่าวหลังภาพยนตร์จีน No More Bets นําเสนอภาพ ที่อาจส่งผลกระทบต่อการท่องเที่ยวของไทย โดยมีภาพที่สื่อถึงวงจรฉ้อโกง การค้ามนุษย์ การค้าอวัยวะในตลาดมืด และแก๊งค์คอลเซ็นเตอร์ รวมถึงการจับคนรวยเรียกค่าไถ่ ซึ่งอาจส่งผลทําให้นักท่องเที่ยวจีนมีความกังวลในการเดินทางมาท่องเที่ยวในประเทศไทย
โดยนางพวงเพ็ชร กล่าวว่า จากการตรวจสอบข้อเท็จจริงพบว่า ภาพยนตร์ดังกล่าวไม่ได้มีการถ่ายทําที่เมืองไทย แต่มีการนําบางฉากที่มีภาษาไทยออกเผยแพร่ จึงทําให้เกิดการเข้าใจผิด เกิดเป็นกระแสวิพากษ์วิจารณ์ในโซเชียลมีเดีย (Weibo) ของจีน ซึ่งวันนี้ได้หารือเรื่องดังกล่าวกับท่านทูตจีนเพื่อสื่อสารไปยังชาวจีนให้เกิดความเข้าใจ ว่าไม่มีเรื่องดังกล่าวเกิดขึ้นในประเทศไทยอย่างแน่นอน ทั้งนี้ รัฐบาลไทยยืนยันว่าประเทศไทยมีมาตรการรักษาความปลอดภัยในการดูแลนักท่องเที่ยวอย่างเข้มงวด พร้อมขอให้ทางจีนประสานแลกเปลี่ยนข้อมูลข่าวสารกับไทยอย่างใกล้ชิด ผ่านกลไกความร่วมมือของกรมประชาสัมพันธ์ และกลุ่มสื่อแห่งชาติจีน China Media Group (CMG) ที่มีการลงนามความร่วมมืออย่างเป็นทางการไปแล้ว เพื่อข่าวสารที่ถูกต้อง รวดเร็ว สกัดกั้นปัญหาการเกิดข่าวปลอมที่สร้างความเสียหายระหว่างทั้งสองประเทศด้วย
ด้านเอกอัครราชทูตจีนประจําประเทศไทย กล่าวว่า ประเทศไทยเป็นเป้าหมายการเดินทางของนักท่องเที่ยวจีนไม่เคยเปลี่ยน ตนมั่นใจว่าเหตุการณ์ดังกล่าวจะไม่กระทบต่อความมั่นใจของนักท่องเที่ยวจีนที่เดินทางเข้ามาประเทศไทยอย่างแน่นอน โดยเฉพาะ เทศกาลตรุษจีนที่กําลังมาถึง
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหมจัดกิจกรรมปฏิบัติธรรมเทิดทูนสถาบันพระมหากษัตริย์ถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร
วันอังคารที่ 28 พฤศจิกายน 2566
สํานักงานปลัดกระทรวงกลาโหมจัดกิจกรรมปฏิบัติธรรมเทิดทูนสถาบันพระมหากษัตริย์ถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร
เนื่องในโอกาสวันคล้ายวันพระบรมราชสมภพ (๕ ธันวาคม ๒๕๖๖)
วันนี้ (วันจันทร์ที่ ๒๗ พฤศจิกายน ๒๕๖๖เวลา ๑๐.๐๐ นาฬิกา) ที่กระทรวงกลาโหม พลเอก สนิธชนก สังขจันทร์ ปลัดกระทรวงกลาโหม เป็นประธานในการจัดกิจกรรมปฏิบัติธรรมเทิดทูนสถาบันพระมหากษัตริย์ ถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสวันคล้ายวันพระบรมราชสมภพ (๕ ธันวาคม ๒๕๖๖) ณ ห้องพินิตประชานาถ ภายในศาลาว่ากลาโหม โดยมีพระอาจารย์เดชา ผาสุโก วัดอัมพวัน อ.พรหมบุรี จ.สิงห์บุรี เป็นพระวิปัสสนาจารย์ นําปฏิบัติ เพื่อเป็นการแสดงออกถึงความจงรักภักดีต่อสถาบันพระมหากษัตริย์ด้วย การปฏิบัติธรรมถวายเป็นพระราชกุศลฯ และเพื่อให้กําลังพลได้มีเวลาในการปฏิบัติธรรมตามนโยบายผู้บังคับบัญชา โดยมีกําลังพลเข้าร่วมกิจกรรม จํานวน ๑๐๐ นาย
รัฐบาลไทย-ข่าวทำเนียบรัฐบาล-“สุชาดา” เลขานุการ รมว.กระทรวง อว. เปิดงานแถลงข่าวเปิดตัวแอป “ZERO CARBON” ประเมินการปล่อยก๊าซเรือนกระจกตามมาตรฐานสากล ดันกิจการด้านการท่องเที่ยว และอุตสาหกรรมไทย
วันอังคารที่ 28 พฤศจิกายน 2566
“สุชาดา” เลขานุการ รมว.กระทรวง อว. เปิดงานแถลงข่าวเปิดตัวแอป “ZERO CARBON” ประเมินการปล่อยก๊าซเรือนกระจกตามมาตรฐานสากล ดันกิจการด้านการท่องเที่ยว และอุตสาหกรรมไทย
“สุชาดา” เลขานุการ รมว.กระทรวง อว. เปิดงานแถลงข่าวเปิดตัวแอป “ZERO CARBON” ประเมินการปล่อยก๊าซเรือนกระจกตามมาตรฐานสากล ดันกิจการด้านการท่องเที่ยว และอุตสาหกรรมไทย มุ่งสู่คาร์บอนสุทธิเป็นศูนย์
เมื่อวันที่ 23 พ.ย. นางสาวสุชาดา แทนทรัพย์ เลขานุการ รมว.การอุดมศึกษา วิทยาศาสตร์ วิจัยและนวัตกรรม (อว.) ได้รับมอบหมายจากนางสาวศุภมาส อิศรภักดี รมว.กระทรวง อว. ให้เป็นประธานเปิดงานแถลงข่าว แอปพลิเคชัน “ZERO CARBON” เพื่อใช้ในการประเมินการปล่อยก๊าซเรือนกระจกและการชดเชยคาร์บอน จากกิจกรรมด้านการท่องเที่ยวและอุตสาหกรรมไมซ์ (MICE) เพื่อมุ่งสู่คาร์บอนสุทธิเป็นศูนย์ โดยมี รศ.ดร.ธงชัย สุวรรณสิชณน์ ผอ.หน่วยบริหารและการจัดการทุนด้านการเพิ่มความสามารถในการแข่งขันของประเทศ (บพข.) ให้การต้อนรับ ณ โรงแรมอีสติน แกรนด์ พญาไท กรุงเทพ
นางสาวสุชาดา กล่าวว่า แอปพลิเคชัน “ZERO CARBON” เกิดจากการพัฒนาชุดแอปพลิเคชันบนโทรศัพท์เคลื่อนที่สําหรับผู้ประกอบการเพื่อใช้ในการประเมินการปล่อยก๊าซเรือนกระจกและการชดเชยคาร์บอน จากกิจกรรมด้านการท่องเที่ยวและอุตสาหกรรมใหม่ เพื่อมุ่งสู่ความเป็นกลางทางคาร์บอนหรือคาร์บอนสุทธิเป็นศูนย์ สนับสนุนทุนวิจัยโดย บพข. กองทุน ววน. พร้อมใช้งานบนสมาร์ตโฟน โดยช่องทางการดาวน์โหลดแอปพลิเคชัน “Zero Carbon” ได้แก่ Google Play และ App Store ซึ่งมีความสะดวกและรวดเร็วต่อการประเมินการปล่อยก๊าซเรือนกระจก ในการวัด การลด และการชดเชยคาร์บอนได้ด้วยตนเอง บนพื้นฐานทางวิทยาศาสตร์ และสอดคล้องกับมาตรฐานสากล เพื่อให้ภาคส่วนต่างๆ ในอุตสาหกรรมการท่องเที่ยวและอุตสาหกรรมไมซ์ มีส่วนร่วมในการลดก๊าซเรือนกระจกจากกิจกรรมชดเชยคาร์บอนผ่านแอปพลิเคชัน มุ่งสู่การปล่อยก๊าซเรือนกระจกสุทธิเป็นศูนย์ต่อไป
“แอปพลิเคชัน “ZERO CARBON” ไม่ใช่แค่ก้าวสําคัญของประเทศไทยในความเป็นกลางทางคาร์บอนเท่านั้น แต่ยังเป็นสัญญาณแห่งความหวังในการบรรลุเป้าหมายสูงสุดการปล่อยก๊าซเรือนกระจกสุทธิเป็นศูนย์ ซึ่งเป็นเป้าหมายที่ต้องอาศัยการทํางานร่วมกันอย่างบูรณาการของผู้มีส่วนได้ส่วนเสียทั้งหมด โดยกระทรวง อว. พร้อมที่จะหนุนและส่งเสริมทางวิชาการด้วยองค์ความรู้ด้านวิทยาศาสตร์ วิจัยและนวัตกรรม เพื่อตอบโจทย์ Pain Point ต่าง ๆ ของภาคอุตสาหกรรม พร้อมทําให้ประเทศไทยสามารถอนุรักษ์ธรรมชาติ ให้มีความสมบูรณ์ ควบคู่กับการสร้างงานสร้างรายได้ที่เป็นผลประโยชน์เชิงเศรษฐกิจต่อไปในอนาคต” นางสาวสุชาดา กล่าว
รัฐบาลไทย-ข่าวทำเนียบรัฐบาล-​กระทรวงอุตสาหกรรม เชิญชวนประชาชนร่วมงานอุตสาหกรรมแฟร์ เมืองใต้ 2023 ซื้อสินค้าราคาถูก  รองโฆษกฯ รัดเกล้า ยืนยันเป็นกิจกรรมกระตุ้นเศรษฐกิจ ยกระดับภาคอุตสาหกรรม
วันอังคารที่ 28 พฤศจิกายน 2566
28/11/2566
​กระทรวงอุตสาหกรรม เชิญชวนประชาชนร่วมงานอุตสาหกรรมแฟร์ เมืองใต้ 2023 ซื้อสินค้าราคาถูก  รองโฆษกฯ รัดเกล้า ยืนยันเป็นกิจกรรมกระตุ้นเศรษฐกิจ ยกระดับภาคอุตสาหกรรม
​กระทรวงอุตสาหกรรม เชิญชวนประชาชนร่วมงานอุตสาหกรรมแฟร์ เมืองใต้ 2023 ซื้อสินค้าราคาถูก  รองโฆษกฯ รัดเกล้า ยืนยันเป็นกิจกรรมกระตุ้นเศรษฐกิจ ยกระดับภาคอุตสาหกรรม
วันที่ 28 พฤศจิกายน 2566 นางรัดเกล้า สุวรรณคีรี รองโฆษกประจําสํานักนายกรัฐมนตรี เปิดเผยว่า กระทรวงอุตสาหกรรมเตรียมจัดงาน อุตสาหกรรมแฟร์ เมืองใต้ 2023 นครศรีธรรมราช เริ่มขึ้น ในวันพรุ่งนี้ (29 พ.ย.) โดยกิจกรรมดังกล่าว จัดขึ้นภายใต้แนวคิดการส่งเสริมโอกาสทางธุรกิจเขตพื้นที่ภาคใต้ (Southern Industrial Fair) เพื่อพัฒนาองค์ความรู้ด้านการผลิต การประกอบการ และด้านอื่น ๆ ที่เกี่ยวข้องกับอุตสาหกรรมที่มีศักยภาพเชิงพื้นที่ โดยบูรณาการกับกระทรวงอุตสาหกรรม ภาคเอกชน และสถาบันการเงินหลายแห่ง
รวมถึงการร่วมสร้างเครือข่ายและขยายโอกาสทางธุรกิจให้แก่ผู้ประกอบการในพื้นที่ภาคใต้ และสามารถยกระดับภาคอุตสาหกรรม สร้างการกระจายรายได้ให้แก่ชุมชนในพื้นที่จังหวัดนครศรีธรรมราชและใกล้เคียง และช่วยกระตุ้นเศรษฐกิจพื้นที่ภาคใต้มากยิ่งขึ้น
สําหรับกิจกรรมภายในงานประกอบด้วย การจัดแสดงและจําหน่ายสินค้าอุปโภคบริโภคมากมาย และสินค้าคุณภาพหลายประเภทกว่า 300 บูธในราคาพิเศษ เพื่อลดค่าครองชีพให้กับประชาชนในพื้นที่
จัดนิทรรศการแสดงการยกระดับภาคอุตสาหกรรมไทย และการบริการให้คําปรึกษาแนะนําในด้านต่าง ๆ จากหน่วยงานภายใต้สังกัดกระทรวงอุตสาหกรรม และหน่วยงานภาคีเครือข่ายภาครัฐและเอกชน การสัมมนาองค์ความรู้ต่าง ๆ และยังมีกิจกรรมจับคู่ธุรกิจและเชื่อมโยงเครือข่ายผู้ประกอบการในพื้นที่ภาคใต้
"กิจกรรมนี้เป็นแนวคิดขอ​ง​ น.ส.พิมพ์ภัทรา วิชัยกุล รัฐมนตรีว่าการกระทรวงอุตสาหกรรม ที่อยากให้เกิดการกระตุ้นเศรษฐกิจในพื้นที่ภาคใต้และมอบเป็นของขวัญปีใหม่ส่งท้ายปีให้แก่ประชาชนผ่านโครงการต่างๆ ทั้งนี้มีแผนที่จะจัดงานในภาคอื่น ๆ ต่อ
พร้อมกันนี้ขอเชิญชวนประชาชนเที่ยวงานดังกล่าว จับจ่ายใช้สอยสินค้าราคาพิเศษ และร่วมกิจกรรมต่างๆ โดยงานจัดขึ้นระหว่างวันที่ 29 พ.ย ถึง 3 ธ.ค.เวลา 10.00 – 21.00 น. ที่ลานอเนกประสงค์ ตลาดเสาร์อาทิตย์ ถนนพัฒนาการคูขวาง อําเภอเมือง จังหวัดนครศรีธรรมราช " นางรัดเกล้า กล่าว
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนสาย นศ.3031 จังหวัดนครศรีธรรมราช เสร็จสมบูรณ์
วันอังคารที่ 28 พฤศจิกายน 2566
กรมทางหลวงชนบท ก่อสร้างถนนสาย นศ.3031 จังหวัดนครศรีธรรมราช เสร็จสมบูรณ์
....
กรมทางหลวงชนบท กระทรวงคมนาคม โดยสํานักงานทางหลวงชนบทที่ 11 (สุราษฎร์ธานี) ดําเนินโครงการก่อสร้างถนนสาย นศ.3031 แยก ทล.408 - บ้านหัวอ้ายเต่า อําเภอหัวไทร จังหวัดนครศรีธรรมราช โดยก่อสร้างผิวจราจรลาดยางแบบแอสฟัลท์ติกคอนกรีต แบ่งเป็น 3 ช่วง คือ ช่วงที่ 1 กม.ที่ 2+440 - 2+520 ช่วงที่ 2 กม.ที่ 8+000 - 8+900 และช่วงที่ 3 กม.ที่ 9+500 - 12+420 พร้อมติดตั้งป้ายจราจร ระบบไฟฟ้าแสงสว่าง รวมระยะทาง 3.9 กิโลเมตร ใช้งบประมาณ 57.910 ล้านบาท ปัจจุบันดําเนินการเสร็จสมบูรณ์แล้ว ทั้งนี้ จะช่วยยกระดับคุณภาพชีวิตและสนับสนุนการขนส่งสินค้าทางการเกษตร เพื่อให้ประชาชนในพื้นที่สัญจรไป - มา ได้อย่างสะดวกรวดเร็วปลอดภัยมากยิ่งขึ้น พร้อมทั้งสนับสนุนโครงการพัฒนาพื้นที่ลุ่มน้ําปากพนัง อันเนื่องมาจากพระราชดําริ รวมทั้งถนนสายดังกล่าวสามารถใช้เป็นทางลัดเชื่อมไปยังอําเภอหัวไทร และอําเภอเชียรใหญ่ ได้ด้วย